केईं बारी शोशन शरीरक नेईं होइयै सिर्फ मानसिक होंदा ऐ ते मानसिक शोशन मता दुखदाई होंदा ऐ। की जे शरीरक शोशन च मनुक्ख केईं बारी मकाबला करने दी स्थिति च बी होंदा ते मकाबले च बशक्क ओह् हारी गै जा पर फ्ही बी किश हद्द तगर उसी संतुश्ट होई जंदी ऐ पर मानसिक शोशन च सिर्फ छटपटाहट गै होंदी ऐ। पटोआरी आसेआ कीता गेदा शांति दा शोशन मानसिक गै ऐ। की जे ओह् उसी आखदा ते किश नेईं पर ओह्दे जनानके शरीर आह्ले पास्सै भुक्खी नजरें कन्नै दिखदा रौंह्दा ऐ। ते इस गल्लै दा एह्सास शांति गी बी ऐ। पर ओह् करी किश नेईं सकदी।1